<classify> Ushauri huo ulitolewa jana jijini Arusha na Mjumbe wa Kamati hiyo, Felista Bura, wakati wakijadili vyanzo vya fedha zinazoweza kuongeza pato la Taifa na Halmashauri nchini, wakati wakizungumza na wadau wa Halmashauri ya Jiji la Arusha waliowatembelea kwa siku mbili.Alisema kuwa kwa sasa kuna haja ya TRA kuongeza kiwango cha ukusanyaji kodi maradufu, kutokana na idadi ya Watanzania kuwa kubwa na hata kama wakiondoa watu milioni 10 ambao ni watoto, bado watu wazima hawawezi kukosa kulipa kodi.TRA isituhadae kuwa imevuka malengo wakati idadi ya walipa kodi ni ndogo sana, hatuwezi kuwapongeza, hapa wanahitaji wapanue wigo zaidi na ili kuwashauri vizuri wakati tunapozunguka katika halmashauri nchini tutaomba wajumbe wa TRA wawepo, ili wapokee mawazo na ushauri wetu.Alisema inasikitisha kuona Tanzania inakuwa na mianya mingi ya kukwepa kulipa kodi, wakati nchi nyingi za wengine, hakuna mwanya wa kukwepa kodi wala misamaha ya kodi.Aliwasihi TRA kuhakikisha wanatafuta mbinu za kukusanya mapato kwa kuwatoza kodi walipa kodi kwani hivi sasa wafanyakazi walioajiriwa serikalini na sekta binafsi hulipa kodi kwa wakati, lakini baadhi ya wafanyabiashara wanasimamisha majengo ya ghorofa ila ukifuatilia wanalipa vipi kodi utapata hadithi nyingi zisizo na utekelezaji.  <topic>: UCHUMI 